જૂનાગઢમાં અંધેરી નગર અને ગંડુરાજાની યુકિત સાર્થક કરતી બાબતો, પ્રકરણો, કૌભાંડ મહાનગર પાલીકા બનતાની સાથે જ શરૂ થઈ જવા પામ્યા હતાં મનપાના કાર્પોરેટરો અને પદાધિકારીઓ દ્વારા મનફાવે તેવા નિર્ણયો લેવામાં આવ્યા હોવાની બુમો જૂનાગઢ માટે સામાન્ય બની જવા પામી છે તો બીજી બાજુ આજની તારીખે જૂનાગઢના મકોડા તોડક્ષ નાખે અને સાંધા દુખવી દે તેવા ખાડામાં રસ્તાઓ હોય તેવી રાજમાર્ગોની હાલત હોવા છતાં લોકોની પરેશાની ભુલી, નગરજનોના પરસેવાની કમાણીના ટેકસમાંથી ખરીદાયેલ મોંઘી દાટ એસી ગાડીઓમાં ફરી, એસી ચેમ્બરોમાં બેસી મનમાં આવે તેવા નિર્ણયો અને ખર્ચા કરતાં જૂનાગઢના નગરસેવકો લોકોની અનેક ફરીયાદો તથા રજુઆતોને ધોળીને પી રહ્યાં છે.